Document ID: 32006R1179

KOMISIJAS REGULA (EK) Nr. 1179/2006
(2006. gada 1. augusts),
ar ko groza Regulu (EK) Nr. 1251/96, ar kuru atklāj tarifa kvotas mājputnu gaļas nozarē un paredz to pārvaldību
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2777/75 par mājputnu gaļas tirgus kopīgo organizāciju (1), un jo īpaši tās 3. panta 2. punktu un 6. panta 1. punktu,
tā kā:
(1)
Ar Komisijas Regulu (EK) Nr. 1251/96 (2) atklāj tarifa kvotas mājputnu gaļas nozarē un paredz to pārvaldību.
(2)
Nolīgumā vēstuļu apmaiņas veidā starp Eiropas Kopienu un Amerikas Savienotajām Valstīm atbilstīgi 1994. gada Vispārējās vienošanās par tarifiem un tirdzniecību (VVTT) XXIV panta 6. punktam un XXVIII pantam (3), kas apstiprināts ar Padomes Lēmumu 2006/333/EK (4), paredzēts palielināt gada importa tarifa kvotu mājputnu gaļai, erga omnes, par 49 tonnām svaigiem, atdzesētiem vai saldētiem cāļu liemeņiem, par 4 070 tonnām svaigiem, atdzesētiem vai saldētiem cāļu izcirtņiem, par 1 605 tonnām vistu izcirtņiem un par 201 tonnu svaigai, atdzesētai vai saldētai tītara gaļai.
(3)
Kvotas palielināšana vistu izcirtņiem padara nevajadzīgu Regulas (EK) Nr. 1251/96 2. pantā noteikto pasākumu.
(4)
Ņemot vērā Bulgārijas un Rumānijas iespējamo pievienošanos Eiropas Savienībai no 2007. gada 1. janvāra, ir ieteicams paredzēt atšķirīgu laikposmu licenču pieteikumu iesniegšanai 2007. gada pirmajam ceturksnim.
(5)
Attiecīgi jāgroza Regula (EK) Nr. 1251/96.
(6)
Šajā regulā paredzētie pasākumi ir saskaņā ar Mājputnu gaļas un olu pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 1251/96 groza šādi.
1)
Regulas 2. pantā svītro otro daļu.
2)
Regulas 5. panta 1. punktam pievieno šādu daļu:
“Laikposmam no 2007. gada 1. janvāra līdz 31. martam licenču pieteikumus iesniedz 2007. gada janvāra pirmo piecpadsmit dienu laikā.”.
3)
Pielikumus aizstāj ar šīs regulas pielikuma tekstu.
2. pants
Šī regula stājas spēkā tās publicēšanas dienā Eiropas Savienības Oficiālajā Vēstnesī.
To piemēro no 2006. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 1. augustā

Labels: 3
17